139 పాయింట్ల లాభంతో సెన్సెక్స్‌..!
TNN| Mar 21, 2018, 05.07 PM IST
దేశీయ స్టాక్‌ మార్కెట్లు ఓ మోస్త‌రు లాభాలతో ముగిశాయి. దీంతో వరుసగా రెండో రోజు కూడా స్వల్ప పెరుగుదలను నమోదుచేశాయి. ట్రేడింగ్ ముగిసేసరికి సెన్సెక్స్‌ 139 పాయింట్లు లాభపడి.. 33,136 వద్ద నిలిచింది. మరోవైపు నిఫ్టీ కూడా 31 పాయింట్లు పుంజుకుని 10,155 వద్ద స్థిరపడింది. ఈ ఉదయం ప్రీ ట్రేడింగ్‌లో సెన్సెక్స్‌ 120 పాయింట్లకు పైగా లాభంతో ట్రేడ్‌ అయ్యింది. ఒక దశలో 300 పాయింట్లకు పైగా ఎగబాకింది. అంతర్జాతీయ సానుకూల సంకేతాలతో ఆరంభం నుంచే సూచీలు జోరు సాగించాయి. అయితే చివర్లో లాభాల స్వీకరణకు మొగ్గు చూపడంతో మార్కెట్‌ ఒడుదొడుకులకు లోనుకావడంతో.. ఆరంభ లాభాలతో సరిపెట్టుకున్నట్లయింది.
ఎన్‌ఎస్‌ఈలో ఎయిర్‌టెల్‌, భారత్‌ పెట్రోలియం, బజాజ్‌ఫైనాన్స్‌, ఎన్టీపీసీ, ఇండియాబుల్స్‌ హౌసింగ్‌ఫైనాన్స్‌ లిమిటెడ్‌ షేర్లు లాభాలు చవిచూడగా... టాటాస్టీల్‌, బోష్‌ లిమిటెడ్‌, ఐషర్‌మోటార్స్‌, అదానీపోర్ట్స్‌, హీరోమోటార్స్‌షేర్లు కొద్దిపాటి నష్టాలతో నిలిచాయి.